
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1923 

24 Δεκεμβρίου 2003 


ΑΠΟΦΑΣΕΙ Σ 

Αριθ. ΥΠΠΟ/ΓΔΑΠΚ/ΑΡΧ/Α1/Φ21/69930/4780 
Καθορισμός Ζωνών Προστασίας Α' και Β'του Αρχαιολο¬ 
γικού Χώρου Ξώμπουργου Τήνου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα». 

2) Την ΥΠ ΠΟ/ΓΝΟΣ/49610/28.11.90 (ΦΕΚ 743/Β/29.11.90) 
«Εξαίρεση από τον περιορισμό των τριών υπογραφών». 

3) Την ΥΠΠΟ/ΓΝΟΣ/11536/10.3.92 (ΦΕΚ 210/Β/24.3.92) 
«Παράλληλη άσκηση αρμοδιοτήτων από τον Υπουργό 
Πολιτισμού και τους Προϊσταμένους Υπηρεσιών του ιδίου 
Υπουργείου». 

4) Τις διατάξεις του Ν. 3028/02 «Για την προστασία των 
Αρχαιοτήτων και εν γένειτης Πολιτιστικής Κληρονομιάς» 
και ειδικότερα το άρθρο 13 «Αρχαιολογικοί χώροι εκτός 
οικισμών. Ζώνες Προστασίας». 

5) Τις διατάξεις του Ν. 1127/81 (ΦΕΚ32/Α/81) «Περί κυ- 
ρώσεως της εις Λονδίνον, την 6ην Μάίου 1969, υπογρα- 
φείσης Ευρωπαϊκής Συμβάσεως δια την προστασίαν της 
αρχαιολογικής κληρονομιάς». 

6) Την ΥΠ Π Ό/ΑΡΧ/Α1/Φ43/55128/3327/18.10.2001 
υπουργική απόφαση με θέμα «Κήρυξη αρχαιολογικού χώ¬ 
ρου στην περιοχή Ξώμπουργο στην Τήνο» (ΦΕΚ 1463/Β/ 
26.10.2001) και 

7) Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε στην αρ. 39/ 
27.8.2003 Συνεδρία του, αποφασίζουμε: 

Για λόγους προστασίας του αρχαιολογικού χώρου Ξώ- 
μπουργου Τήνου, ο οποίος περιλαμβάνει αρχαιότητες 
από την Μυκηναϊκή έως την Ύστερη Μεταβυζαντινή πε¬ 
ρίοδο, καθορίζουμε Ζώνη Α' Απολύτου Προστασίας, Αδό- 
μητη, και οριοθετούμε Ζώνη Β' Προστασίας, υπό όρους 
δομήσιμη και με καθορισμένες χρήσεις γης, ως εξής: 

I. Ως Ζώνη Α, Απολύτου Προστασίας καθορίζεται η πε¬ 
ριοχή που σημειώνεται σε απόσπασμα φ.χ. Γ.Υ.Σ. κλιμ. 
1:5.000, που συνοδεύει την παρούσα απόφαση περικλει¬ 
όμενη από την πολυγωνική γραμμή που ενώνει τα σημεία 
26,27.51,52 και 26. 


Τα παραπάνω σημεία αντιστοιχούν σε ζεύγη συντεταγ¬ 
μένων, οι οποίες σημειώνονται σε συνημμένο στην πα¬ 
ρούσα απόφαση πίνακα. 

II. Ως Ζώνη Β, υπό όρους και περιορισμούς δομήσιμη, 
καθορίζεται η περιοχή που σημειώνεται σε απόσπασμα 
φ.χ. Γ.Υ.Σ. κλιμ. 1:5.000, που συνοδεύειτηνπαρούσα Από¬ 
φαση, περικλειόμενη από την πολυγωνική γραμμή που 

ενώνει τα σημεία 26,27.51,52 και 261,2,3,. 

23,24, 25 και 1. 

Τα παραπάνω σημεία αντιστοιχούν σε ζεύγη συντεταγ¬ 
μένων, οι οποίες σημειώνονται σε συνημμένο στην πα¬ 
ρούσα Απόφαση πίνακα. 

Χρήσεις γης στη Ζώνη Α' 

Στην ως άνω οριοθετούμενη ως Ζώνη Α περιοχή καθο¬ 
ρίζονται οι χρήσεις γης ως ακολούθως: 

- Απαγορεύεται οιαδήποτε αλλοίωση του εδάφους, η 
δόμηση, καθώς και οιαδήποτε κατασκευή (π.χ. αποθήκες, 
θερμοκήπια, αντλιοστάσια, κλπ.) για την οποία απαιτείται 
ή δεν απαιτείται άδεια της αρμόδιας πολεοδομικής αρ¬ 
χής- 

- Όπου υπάρχουν δασικές εκτάσεις, αυτές διατηρούν 
το δασικό χαρακτήρα τους. Οι αναδασώσεις, καθώς και 
κάθε έργο συναφές με την προστασία των δασών, θα επι¬ 
τρέπεται μόνον εφόσον έχει την προηγούμενη έγκριση 
και επίβλεψη της Αρχαιολογικής Υπηρεσίας και πάντα 
σύμφωνα με το σχετικό πρόγραμμα και την έγκριση του 
Υπουργείου Γεωργίας. 

-Όπου υπάρχουν γεωργικές εκτάσεις, επιτρέπονται μό¬ 
νο οι ανοιχτές, με αβαθή άροση, καλλιέργειες, καθώς και 
τα απλά (με δίκτυο) επιφανειακά δίκτυα άρδευσης σε βά¬ 
θος μέχρι τριάντα εκατοστά του μέτρου (0, 30 μ.) από τη 
στάθμη του φυσικά διαμορφωμένου εδάφους και τα απλά 
επιφανειακά έργα άρδευσης καλυμμένα με χώμα. 

- Επιτρέπεται η ελεύθερη βοσκή. 

- Απαγορεύεται ρητά οιαδήποτε λατομική δραστηριό¬ 
τητα, καθώς και κάθε είδους επιχωματώσεις. 

- Απαγορεύεται η διάνοιξη νέων οδών και επιτρέπεται 
μόνον η συντήρηση των υφισταμένων, χωρίς διαπλάτυν- 
ση ή ασφαλτόστρωση. 

- Των νομίμως προϋφισταμένων κτισμάτων επιτρέπε¬ 
ται μόνον η συντήρησή τους για λόγους χρήσης και υγι¬ 
εινής, απαγορευομένης οιασδήποτε επεκτάσεώς τους 

κατ’ έκταση ή καθ’ ύψος. Επίσης, επιτρέπεται η επισκευή 
μικρών υφιστάμενων αγροικιών ή άλλων παραδοσιακών 
κτισμάτων (π.χ περιστεριώνων), καθώς και η ανέγερση 
μικρών βοηθητικών κτισμάτων σχετικών με τη λειτουρ¬ 
γία του αρχαιολογικού χώρου (π.χ. φυλάκιο, χώροι υγι¬ 
εινής). 

- Επιτρέπεται η κατασκευή δεξαμενής 3 επί 3 μ., η οποία 
θα είναι υποχρεωτικά ενσωματωμένη στα άνδηρα, οπότε 
μπορεί να είναι ή κλειστή, με απαραίτητα ανοίγματα επί¬ 
σκεψης και συντήρησης, ή ανοιχτή, με μέγιστο καθαρό 
βάρος 0, 80 μ. 

- Για οποιαδήποτε επιτρεπόμενη δραστηριότητα στην 
περιοχή της Ζώνης Α απαιτείται η προηγούμενη, κατά πε¬ 
ρίπτωση, έγκριση της αρμόδιας Εφορείας Αρχαιοτήτων 
και την επίβλεψη των συναρμόδιων Εφορειών Αρχαιοτή¬ 
των. 

- Ως προς τα αυθαίρετα κτίσματα, τα οποία εντός αρ¬ 
χαιολογικού χώρου ουδέποτε νομιμοποιούνται, αλλά 
υποχρεωτικά κατεδαφίζονται, κατά τις κείμενες διατάξεις 
[ΚΝ 5351/32 «Περί Αρχαιοτήτων», Άρθρα 50 & 52, Ν. 
1337/83 - ΦΕΚ 33/Α/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις», 
Άρθ.:15-παρ. 2στ, 16-παρ. 2 & 17-παρ. 1, και Ν. 2557/97, 
Άρθ. 12 - ΦΕΚ 271 /Α/1997], επισημαίνεται ότι επιβάλλεται 
πάντοτε η άμεση κατεδάφισή τους. Είναι αυτονόητο ότι, 
επειδή η έγκριση ή μη της πρώτιστα κατά νόμο αρμόδιας 
για περιοχή αρχαιολογικού χώρου Υπηρεσίας μας χωρεί 
ανεξάρτητα και αυτοτελώς από οποιαδήποτε άλλη έγκρι¬ 


ση συναρμόδιας αρχής, της οποίας και κατισχύει, κάθε 
συναρμόδια Υπηρεσία θα πρέπει, στο πλαίσιο της αρμο- 
διότητος και δικαιοδοσίας της, να υλοποιεί με κάθε μέσο 
την εκ του νόμου επιβαλλόμενη, για την προστασία των 
ανωτέρω αρχαιολογικών χώρων και της φυσιογνωμίας 
τους, άμεση διακοπή εργασιών οποιουδήποτε μη επιτρε- 
πομένου έργου στις εντός Ζώνης Α περιοχές και την άμε¬ 
ση κατεδάφιση ή καθαίρεση οποιουδήποτε εντός των πε¬ 
ριοχών αυτών κτίσματος ή κατασκευής, που δεν έχει την 
έγκριση της αρμόδιας Υπηρεσίας μας. 

Χρήσεις γης στη Ζώνη Β' 

Διευκρινίζεται ότι στην ως άνω οριοθετούμενη περιοχή 
Ζώνη Β, η Υπηρεσία μας θα επιτρέπει, από πλευράς αρ¬ 
χαιολογικού νόμου, τη δόμηση με ειδικούς όρους και πε¬ 
ριορισμούς, οι οποίοι θα διατυπωθούν αναλυτικά σε υπό 
έκδοση κοινή υπουργική απόφαση με τα συναρμόδια 
Υπουργεία. Η διαδικασία καθορισμού χρήσεων γης και 
όρων δόμησης της Ζώνης Β, σύ μφωνα με το άρθρο 13 του 
Ν. 3028/2002, θα προωθηθεί μετά τη δημοσίευση της πα- 
ρούσης απόφασης σε ΦΕΚ. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Δεκεμβρίου 2003 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

ΠΕΡίΟΧΗ ΞΩΜΠΟΥΡΓΟΥ ΤΗΝΟΥ - ΟΡΪΟΘΕΤΗΣΗ ΖΩΝΩΝ Ακ'Β 

ΠΑΡΑΤΗΡΗΣΕΙΣ 



Το παρόν σχέδιο συνοδεύει το με αριθμό 
ΥΠΠΟ ΓΔΑΠΚ ΑΡΧ ; Αί '.^(/.6Τί.<?Ι3.Ω(.ίΗΤ&*>| <*· **·. οΊ 
έγγραφο της Διεύθυνσης Προϊστορικών 
και Κλασσικών Αρχαιοτήτων του ΥΠ.ΠΟ. 
Τμήμα..Αρχαιολογικών Χώρων. 

